เงินบาทเปิด 35.35 บ. อ่อนค่าเล็กน้อย รอปัจจัยใหม่-ติดตามบอนด์ยีลด์
เงินบาทเปิด แตะ 35.35 บาท อ่อนค่าเล็กน้อยจากวานนี้ เหตุตลาดรอปัจจัยใหม่หลังตลาดสหรัฐหยุด พร้อมจับตาทิศทาง Flow ของต่างชาติทั้งในตลาดพันธบัตร และตลาดหุ้นไทย และอัตราผลตอบแทนพันธบัตรรัฐบาลสหรัฐ
เงินบาทเปิด แตะ 35.35 บาท อ่อนค่าเล็กน้อยจากวานนี้ เหตุตลาดรอปัจจัยใหม่หลังตลาดสหรัฐหยุด พร้อมจับตาทิศทาง Flow ของต่างชาติทั้งในตลาดพันธบัตร และตลาดหุ้นไทย และอัตราผลตอบแทนพันธบัตรรัฐบาลสหรัฐ
21 มิ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.35 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 35.30 บาท/ดอลลาร์ เช้านี้เงินบาทอ่อนค่าลงเล็กน้อยจากเย็นวาน
สำหรับวันนี้อาจยังไม่มีปัจจัยสำคัญที่มีผลต่อการเคลื่อนไหวของทิศทางค่าเงินบาทมากนัก เนื่องจากตลาดสหรัฐฯ หยุดทำการ คงเป็นเพียงการติดตามดู flow ของต่างชาติทั้งในตลาดพันธบัตร และตลาดหุ้นไทย รวมทั้งดูทิศทางของอัตราผลตอบแทนพันธบัตรรัฐบาลสหรัฐเป็นหลักๆ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.25 – 35.40 บาท/ดอลลาร์
THAI BAHT FIX 3M (20 มิ.ย.) อยู่ที่ระดับ 0.61462% ส่วน THAI BAHT FIX 6M อยู่ที่ระดับ 0.95199%